b'\n_START_ARTICLE_\nBoris Cavazza\n_START_SECTION_\n\xc5\xbdivljenjepis\n_START_PARAGRAPH_\nBorisov o\xc4\x8de je bil Italijan, mati Slovenka. V Slovenijo se je preselil leta 1948. Del svojega otro\xc5\xa1tva je pre\xc5\xbeivel v Kr\xc5\xa1kem. Leta 1956 se je vpisal na Pomorsko \xc5\xa1olo v Piranu in po \xc5\xa1tiriletnem \xc5\xa1olanju postal strojnik ter od leta 1960 do leta 1963 delal najprej kot asistent, potem pa kot \xc4\x8dastnik stroja na ladjah trgovske mornarice. Leto pozneje se je vpisal na AGRFT v Ljubljani, kjer je diplomiral 1986. Tam je pou\xc4\x8deval v letih 1987-90 in 1993-2002, od 1985 kot redni profesor za dramsko igro in igro pred kamero. Od leta 1971 deluje kot profesionalni igralec. To pot je za\xc4\x8del v SNG Drami in nadaljeval v Slovenskem mladinskem gledali\xc5\xa1\xc4\x8du. Spada med najpomembnej\xc5\xa1e slovenske igralce. Uveljavil se je tudi kot re\xc5\xbeiser v razli\xc4\x8dnih gledali\xc5\xa1\xc4\x8dih, \xc5\xa1e zlasti pa kot igralec v \xc5\xa1tevilnih slovenskih filmih; pisal je tudi scenarije za filme in TV-igre, v katerih je igral glavne vloge. Leta 1973 je prejel nagrado Pre\xc5\xa1ernovega sklada, 1978 Severjevo nagrado, \xc5\xa1tirikrat Bor\xc5\xa1tnikovo nagado (1979, 1985, 1986, 1987), 1986 Badjurovo nagrado, 1987 Pre\xc5\xa1ernovo nagrado in Sterijevo nagrado, 1992 Bor\xc5\xa1tnikov prstan, 2006 nagrado Vesna (skupaj s Sebastijanom Cavazzo), 2012 viktorja za \xc5\xbeivljenjsko delo,  2017 nagrado bert (za \xc5\xbeivljenjsko delo na podro\xc4\x8dju filma) in 2018 zlati red za zasluge Republike Slovenije. Je tudi ambasador Unicefa._NEWLINE_Poro\xc4\x8dil se je z Mojco Sitar (umrla je leta 1991 zaradi raka), s katero je imel tri sinove: glasbenika Kristijana (leta 1990 se je ponesre\xc4\x8dil med snemanjem videospota, umrl pa je leta 1991) in dvoj\xc4\x8dka Sebastijana, ki je znan igralec, in scenografa ter kostumografa Damijana (umrl je leta 2009, verjetno zaradi zadu\xc5\xa1itve med spanjem). \xc4\x8cez nekaj \xc4\x8dasa se je poro\xc4\x8dil s 34 let mlaj\xc5\xa1o Oriano Girotto in imel z njo \xc5\xa1e enega otroka, Aleksandra Borisa (*2002). Kasneje sta se lo\xc4\x8dila. V maju 2016 se je poro\xc4\x8dil s Ksenijo Benedetti._NEWLINE_Manj znano je, da je Boris Cavazza tudi glasbenik, saj kot vokalist nastopa tudi v zasedbi Boris Cavazza kvintet (tudi kvartet) s Fake Orchestra. Izvajajo avtorske skladbe, ki so jih leta 2005 pri zalo\xc5\xbebi Nika izdali pod naslovom 11 korakov, ter italijanske kalcone.'